title: Kommissionens direktiv 2006/29/EF af  8. marts 2006  om ændring af Europa-Parlamentets og Rådets direktiv 2000/12/EF med hensyn til at inddrage eller fjerne visse institutter fra direktivets anvendelsesområde

text:
               9.3.2006

               DA

               Den Europæiske Unions Tidende

               L 70/50

      KOMMISSIONENS DIREKTIV 2006/29/EF
   af 8. marts 2006
   om ændring af Europa-Parlamentets og Rådets direktiv 2000/12/EF med hensyn til at inddrage eller fjerne visse institutter fra direktivets anvendelsesområde
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2000/12/EF af 20. marts 2000 om adgang til at optage og udøve virksomhed som kreditinstitut (1), særlig artikel 60, stk. 2, og
   ud fra følgende betragtninger:

               (1)

               Af artikel 2, stk. 3, i direktiv 2000/12/EF fremgår det udtrykkeligt, hvilke institutter der ikke er omfattet af direktivet.

               (2)

               Det danske økonomiministerium og det danske indenrigs- og sundhedsministerium har anmodet om, at KommuneKredit optages på listen i artikel 2, stk. 3, i direktiv 2000/12/EF, hvorved KommuneKredit ikke længere omfattes af direktivet. En gennemgang af KommuneKredits retlige status og særlige struktur har bekræftet, at det bør optages på listen i artikel 2, stk. 3.

               (3)

               Det finske finansministerium har gentaget sin anmodning om, at Kera OY/Kera Ab erstattes med Finnvera Oyj/Finnvera Abp på listen i artikel 2, stk. 3. Finnvera Plc er opstået efter fusion af Kera Plc og Finnish Guarantee Board. Finnvera Plc driver samme virksomhed som forgængeren Kera Plc.

               (4)

               Det græske økonomi- og finansministerium har anmodet om, at Elliniki Trapeza Viomichanikis Anaptyxeos og Tachidromiko Tamieftirio slettes fra undtagelseslisten i artikel 2, stk. 3. Førstnævnte er ophørt med at eksistere efter at være blevet fusioneret med en forretningsbank, og sidstnævnte agter at fungere som autoriseret kreditinstitut efter direktiv 2000/12/EF —

         UDSTEDT FØLGENDE DIREKTIV:
   Artikel 1
   Artikel 2, stk. 3, fjerde led, i direktiv 2000/12/EF affattes således:

               »—

               i Danmark: »Dansk Eksportfinansieringsfond«, »Danmarks Skibskreditfond«, »Dansk Landbrugs Realkreditfond« og »KommuneKredit««.

         Artikel 2
   Artikel 2, stk. 3, sjette led, i direktiv 2000/12/EF affattes således:

               »—

               i Grækenland: »Ταμείο Παρακαταθηκών και Δανείων« (Tamio Parakatathikon kai Danion)«.

         Artikel 3
   Artikel 2, stk. 3, fjortende led, i direktiv 2000/12/EF affattes således:

               »—

               i Finland: »Teollisen yhteistyön rahasto Oy/Fonden för industriellt samarbete AB« og »Finnvera Oyj/Finnvera Abp««.

         Artikel 4
   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2006. De underretter straks Kommissionen herom.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 5
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 6
   Dette direktiv er rettet til medlemsstaterne.

      Udfærdiget i Bruxelles, den 8. marts 2006.

            På Kommissionens vegne

         Charlie McCREEVY

            Medlem af Kommissionen

      (1)  EFT L 126 af 26.5.2000, s. 1. Senest ændret ved direktiv 2005/1/EF (EUT L 79 af 24.3.2005, s. 9).


title: Kommissionens direktiv 2009/87/EF af 29. juli 2009 om ændring af Europa-Parlamentets og Rådets direktiv 98/8/EF med henblik på at optage indoxacarb som et aktivt stof i bilag I hertil (EØS-relevant tekst)

text:
               30.7.2009

               DA

               Den Europæiske Unions Tidende

               L 198/35

      KOMMISSIONENS DIREKTIV 2009/87/EF
   af 29. juli 2009
   om ændring af Europa-Parlamentets og Rådets direktiv 98/8/EF med henblik på at optage indoxacarb som et aktivt stof i bilag I hertil
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (1), særlig artikel 11, stk. 4, og
   ud fra følgende betragtninger:

               (1)

               Det Forenede Kongerige (UK) modtog den 12. december 2005 en ansøgning fra DuPont de Nemours S.A. — i overensstemmelse med artikel 11, stk. 1, i direktiv 98/8/EF — om optagelse af det aktive stof indoxacarb i direktivets bilag I eller I A til anvendelse i produkttype 18, insekticider, acaricider og produkter til bekæmpelse af andre leddyr, jf. bilag V til direktiv 98/8/EF. Indoxacarb var ikke markedsført som et aktivt stof i et biocidholdigt produkt på det tidspunkt, der nævnes i artikel 34, stk. 1, i direktiv 98/8/EF.

               (2)

               Efter at have foretaget en vurdering sendte UK en rapport fra den kompetente myndighed sammen med en henstilling til Kommissionen den 5. marts 2007.

               (3)

               Den kompetente myndigheds rapport blev gennemgået af medlemsstaterne og Kommissionen inden for rammerne af Det Stående Udvalg for Biocidholdige Produkter den 28. maj 2008, og resultaterne af vurderingen er indføjet i en vurderingsrapport.

               (4)

               Det fremgår af de forskellige undersøgelser, at biocidholdige produkter, der anvendes som insekticider, acaricider eller produkter til bekæmpelse af andre leddyr og indeholder indoxacarb, kan forventes at opfylde kravene i artikel 5 i direktiv 98/8/EF. Indoxacarb bør derfor optages i bilag I.

               (5)

               Ikke alle potentielle anvendelser er blevet vurderet på fællesskabsplan. Derfor bør medlemsstaterne vurdere de risici for delmiljøer og befolkningsgrupper, der ikke har været behandlet repræsentativt i risikovurderingen på fællesskabsplan, og sikre, at der i forbindelse med udstedelse af produktgodkendelser træffes passende foranstaltninger eller stilles specifikke betingelser, som begrænser de identificerede risici til et acceptabelt omfang.

               (6)

               I lyset af resultaterne i vurderingsrapporten bør der endvidere i forbindelse med produkttilladelsen stilles krav om, at der træffes specifikke risikobegrænsende foranstaltninger for indoxacarbholdige produkter, der anvendes som insekticider eller acaricider eller til bekæmpelse af andre leddyr.

               (7)

               Disse foranstaltninger bør tilsigte at begrænse risikoen for arter uden for målgruppen og for vandmiljøet. Der bør til dette formål stilles visse betingelser; f.eks. må det sikres, at produkter opbevares utilgængeligt for børn og selskabsdyr og ikke kommer i kontakt med vand.

               (8)

               Før et aktivt stof optages i bilag I, bør medlemsstaterne have en rimelig frist til at sætte de nødvendige love og administrative bestemmelser i kraft for at efterkomme dette direktiv.

               (9)

               Direktiv 98/8/EF bør ændres i overensstemmelse med ovenstående.

               (10)

               Høringen af Det Stående Udvalg for Biocidholdige Produkter om udkastet til Kommissionens direktiv om ændring af bilag I til direktiv 1998/8/EF for at optage indoxacarb som aktivt stof fandt sted den 30. maj 2008 og resulterede i en positiv udtalelse. Den 11. juni 2008 forelagde Kommissionen udkastet til kontrol i Europa-Parlamentet og Rådet. Europa-Parlamentet har ikke modsat sig udkastet til foranstaltning inden for den fastsatte frist. Rådet modsatte sig, at Kommissionen vedtog det, med den begrundelse, at den med den foreslåede foranstaltning ville overskride de gennemførelsesbeføjelser, direktiv 98/8/EF giver grundlag for. Derfor vedtog Kommissionen ikke udkastet, men forelagde et ændret udkast for Det Stående Udvalg for Biocidholdige Produkter. Det stående udvalgs høring om udkastet fandt sted den 20. februar 2009.

               (11)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         UDSTEDT FØLGENDE DIREKTIV:
   Artikel 1
   Bilag I til direktiv 98/8/EF ændres som angivet i bilaget til nærværende direktiv.
   Artikel 2
   1.   Medlemsstaterne vedtager og offentliggør de nødvendige love og administrative bestemmelser for at efterkomme dette direktiv, senest seks måneder efter dets ikrafttræden.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 29. juli 2009.

            På Kommissionens vegne

         Stavros DIMAS

            Medlem af Kommissionen

      (1)  EFT L 123 af 24.4.1998, s. 1.

      BILAG
      Følgende indsættes som nr. 19 i tabellen i bilag I til direktiv 98/8/EF:

                     Nr.

                     Almindeligt anvendt navn

                     IUPAC-navn
                     Identifikationsnr.

                     Minimumsrenhed af det biocidholdige produkts aktive stof i den form, det markedsføres

                     Optagelsesdato

                     Frist for overensstemmelse med artikel 16, stk. 3
                     (undtagen for produkter, som indeholder mere end ét aktivt stof — her er fristen for overholdelse af artikel 16, stk. 3, den frist, der fastsættes i den sidste af beslutningerne om optagelse angående dets aktive stof)

                     Udløbsdato for optagelsen

                     Produkttype

                     Særlige bestemmelser (1)

                     »19

                     Indoxacarb (enantiomerisk reaktionsblanding S:R 75:25)

                     Reaktionsblanding bestående af methyl (S)- and methyl(R)-7-chlor-2,3,4a,5-tetrahydro-2-[methoxycarbonyl-(4-trifluormethoxyphenyl) carbamoyl]indeno[1,2-e][1,3,4]oxadiazin-4a-carboxylat (Dvs. en reaktionsblanding af S- og R-enantiomerer i forholdet 75:25)
                     EF-nr.: Foreligger ikke
                     CAS-nr. S-enantiomer: 173584-44-6 og R-enantiomer: 185608-75-7)

                     796 g/kg

                     1. januar 2010

                     Foreligger ikke

                     31. december 2019

                     18

                     Under behandlingen af en ansøgning om godkendelse af et produkt efter artikel 5 og bilag VI skal medlemsstaterne, når det er relevant for det pågældende produkt, vurdere, hvilke befolkningsgrupper, der kan blive eksponeret for produktet, og hvilke anvendelses- og eksponeringsscenarier der ikke har fået en repræsentativ behandling i risikovurderingen på fællesskabsplan.
                     Når medlemsstaterne udsteder en produktgodkendelse skal de vurdere risiciene og derpå sikre, at der træffes egnede foranstaltninger eller opstilles specifikke betingelser for at begrænse de konstaterede risici.
                     Der må kun udstedes produktgodkendelse, hvis ansøgningen påviser, at risikoen kan begrænses til et acceptabelt niveau.
                     Medlemsstaterne sikrer, at godkendelser udstedes på følgende betingelser:
                     Der træffes risikobegrænsende foranstaltninger, som sikrer, at den potentielle eksponering af mennesker, dyr uden for målgruppen og vandmiljøet minimeres. Herunder skal navnlig følgende fremgå af etiketter og/eller sikkerhedsdatablade for godkendte produkter:

                                 1)

                                 Produkterne skal opbevares utilgængeligt for børn og selskabsdyr.

                                 2)

                                 Produkterne må ikke anbringes i nærheden af eksterne afløb.

                                 3)

                                 Ubenyttede produkter skal bortskaffes på korrekt vis og må ikke skylles ud i afløb.

                           Til privat brug må der kun gives godkendelse til brugsklare produkter.«

         (1)  Med henblik på gennemførelsen af de fælles principper i bilag VI findes indholdet og konklusionerne af vurderingsrapporterne på Kommissionens websted: http://ec.europa.eu/comm/environment/biocides/index.htm


Avis juridique important

|

31991L0442

Kommissionens direktiv 91/442/EØF af 23. juli 1991 om farlige præparater, hvis emballage skal være forsynet med børnesikrede lukninger

EF-Tidende nr. L 238 af 27/08/1991 s. 0025 - 0027 den finske specialudgave: kapitel 15 bind 10 s. 0138  den svenske specialudgave: kapitel 15 bind 10 s. 0138

KOMMISSIONENS DIREKTIV  af 23. juli 1991  om farlige praeparater, hvis emballage skal vaere forsynet med boernesikrede lukninger  (91/442/EOEF)  KOMMISSIONEN FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets direktiv 88/379/EOEF af 7. juni 1988 om indbyrdes tilnaermelse af medlemsstaternes love og administrative bestemmelser om klassificering, emballering og etikettering af farlige praeparater (1), senest aendret ved direktiv  90/492/EOEF (2), saerlig artikel 6, stk. 3, og  ud fra foelgende betragtninger:  Artikel 6, stk. 2, i direktiv 88/379/EOEF indeholder en bestemmelse om, at beholdere, som indeholder visse kategorier af farlige praeparater, der udbydes eller saelges til offentligheden, skal forsynes med boernesikrede lukninger og/eller baere en  fareangivelse, der kan opfattes ved beroering; artikel 6, stk. 3, indeholder en bestemmelse om, at de kategorier af farlige praeparater, hvis emballage skal vaere forsynet med ovennaevnte anordninger, fastlaegges efter fremgangsmaaden i artikel 21 i Raadets  direktiv 67/548/EOEF (3), senest aendret ved direktiv 90/517/EOEF (4);  Kommissionens direktiv 90/35/EOEF (5) fastlaegger i henhold til artikel 6 i direktiv 88/379/EOEF de kategorier af praeparater, hvis emballage skal vaere forsynet med boernesikrede lukninger;  visse praeparater, der ikke falder ind under disse farlige kategorier, kan imidlertid paa grund af deres sammensaetning alligevel frembyde fare for boern; saadanne praeparater boer klart identificeres paa grundlag af bestemte egenskaber, ligesom de ogsaa boer  indpakkes i emballage med boernesikrede lukninger;  de i dette direktiv fastsatte foranstaltninger er i overensstemmelse med udtalelse fra Udvalget for Tilpasning af Direktiver til den Tekniske Udvikling - Fjernelse af Tekniske Handelshindringer paa Omraadet Farlige Stoffer og Praeparater -  UDSTEDT FOELGENDE DIREKTIV:  Artikel 1  Beholdere, der indeholder praeparater, der udbydes eller saelges til offentligheden, og som har en af de i bilaget naevnte egenskaber, skal uanset rumindhold vaere forsynet med boernesikrede lukninger. Disse lukkeanordninger skal vaere i  overensstemmelse med specifikationerne i bilag IX, del A, til direktiv 67/548/EOEF.  Artikel 2  Bestemmelserne i artikel 1 og 2 i direktiv 90/35/EOEF samt i artikel 1 i naervaerende direktiv finder ligeledes anvendelse paa praeparater, der udbydes eller saelges til offentligheden i emballager under tryk, dog med undtagelse af de praeparater,  der er omhandlet i litra a) i bilaget.  Artikel 3  Hvis der er tvivl om, hvorvidt de anordninger, der er omfattet af direktiv 90/35/EOEF og af naervaerende direktiv, er i overensstemmelse med reglerne, kan de myndigheder i medlemsstaterne, der skal foere kontrol med anvendelsen af direktiv  88/379/EOEF, forlange, at den ansvarlige for markedsfoeringen giver dem alle relevante oplysninger, herunder attestering af afproevningerne i overensstemmelse med bilag IX, del A, til direktiv 67/548/EOEF.  Artikel 4  Medlemsstaterne traeffer og offentliggoer inden den 1. august 1992 de noedvendige foranstaltninger for at efterkomme dette direktiv. De underretter straks Kommissionen herom.  Medlemsstaterne anvender disse bestemmelser fra den 1. november 1992.  Naar medlemsstaterne vedtager disse bestemmelser, henvises der deri til dette direktiv, eller de ledsages ved offentliggoerelsen af en saadan henvisning. De naermere regler for denne henvisning fastsaettes af medlemsstaterne.  Artikel 5  Dette direktiv er rettet til medlemsstaterne. Udfaerdiget i Bruxelles, den 23. juli 1991. Paa Kommissionens vegne  Martin BANGEMANN  Naestformand   (1) EFT nr. L 187 af 16. 7. 1988, s. 14. (2) EFT nr. L 275 af 5. 10. 1990, s. 35. (3) EFT nr. 196 af 16. 8. 1967, s. 1. (4) EFT nr. L 287 af 19. 10. 1990, s. 37. (5) EFT nr. L 19 af 24. 1. 1990, s. 14.    BILAG  Egenskaber som omhandlet i artikel 1:  a) Flydende praeparater, hvis kinematiske viskositet maalt med rotationsviskosimeter efter ISO-standard 3219 af 15. december 1977 er mindre end 7 × 10 6 m2/sek. ved 40 °C, og som indeholder mindst 10 % alifatiske og/eller aromatiske kulbrinter i alt.  b) Mindst et af nedennaevnte stoffer forekommer i en koncentration, der er lig med eller stoerre end den nedenfor anfoerte.        Stof   Maksimal koncentration   CAS-nr.  EINECS-nr.        1  67-56-1  2006596    Methanol '  3 %      2  75-09-2  2008389    Dichlormethan '  1 %


Avis juridique important

|

31995L0033

Kommissionens direktiv 95/33/EF af 10. juli 1995 om ændring af Rådets direktiv 82/471/EØF om visse produkter, der anvendes i foderstoffer

EF-Tidende nr. L 167 af 18/07/1995 s. 0017 - 0018

KOMMISSIONENS DIREKTIV 95/33/EF af 10. juli 1995 om ændring af Rådets direktiv 82/471/EØF om visse produkter, der anvendes i foderstoffer (Tekst af betydning for EØS) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 82/471/EØF af 30. juni 1982 om visse produkter, der anvendes i foderstoffer (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, ogud fra følgende betragtninger:Ifølge direktiv 82/471/EØF skal bilagets indhold til stadighed ændres i overensstemmelse med den videnskabelige og tekniske udvikling;undersøgelser af et nyt produkt, der tilhører gruppen af proteinrige produkter fremstillet af mikroorganismer, i dette tilfælde bakterier, har vist sig at have en gunstig virkning hos svin, kalve og laks; det bør derfor på visse betingelser tillades, at produktet anvendes i foderstoffer;af fremstillingstekniske årsager bør den mindst tilladte koncentration af flydende koncentrat af L-lysin ændres;Den Videnskabelige Komité for Foder og Den Videnskabelige Komité for Levnedsmidler har afgivet udtalelse om brugen af proteinrige fermenterede produkter fremstillet ved dyrkning på naturgas af Methylococcus capsulatus (Bath), Alcaligenes acidorovans, Bacillus brevis og Bacillus firmus;de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -UDSTEDT FØLGENDE DIREKTIV:Artikel 1 Bilaget til direktiv 82/471/EØF ændres som anført i bilaget til nærværende direktiv.Artikel 2 1. Medlemsstaterne sætter de nødvendige love og administrative bestemmelser i kraft for at efterkomme bilaget til dette direktiv senest den 30. juni 1996. De underretter straks Kommissionen herom.Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 3 Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 4 Dette direktiv er rettet til medlemsstaterne.Udfærdiget i Bruxelles, den 10. juli 1995.På Kommissionens vegneFranz FISCHLERMedlem af Kommissionen(1) EFT nr. L 213 af 21. 7. 1982, s. 8.BILAG 1. I gruppe 1.1 »Bakterier«, indsættes følgende produktgruppe og produkt:>TABELPOSITION>2. I gruppe 3 »aminosyre og salte heraf«, gruppe 3.2. »Lysin«, og produkt 3.2.2 »flydende koncentrat af L-lysin (base)« affattes teksten i kolonne 5 således: »L-lysin: min. 50 %«.